**Ministru kabineta noteikumu projekta „****Noteikumi par būvju un iekārtu, tai skaitā platformu un enerģijas ražošanai nepieciešamo iekārtu, būvniecības, ierīkošanas, un ar to saistītās izpētes, un būvju ekspluatācijas atļaujas laukuma jūrā noteikšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūras vides aizsardzības un pārvaldības likuma 19.panta ceturtā daļa nosaka Ministru kabinetam deleģējumu izdot Ministru kabineta noteikumus.  |
| 2. | Pašreizējā situācija un problēmas | Jūras vides aizsardzības un pārvaldības likums nosaka, ka Ministru kabinets reglamentē:1. kārtību, kādā nosakāms atļaujas laukums jūrā būvju un iekārtu, tai skaitā platformu un enerģijas ražošanai nepieciešamo iekārtu (turpmāk – būves) būvniecībai, ierīkošanai, arī ar to saistītai izpētei, un būvju ekspluatācijai (turpmāk — atļaujas laukums jūrā), izņemot ostu darbībai nepieciešamo būvju būvniecību, kā arī navigācijas līdzekļu un sistēmu izveidi un uzturēšanu;
2. kārtību, kādā rīkojams konkurss par tiesībām izmantot šo noteikumu 1.1.apakšpunktā minēto atļaujas laukumu jūrā;
3. kārtību, kādā izsniedzama, apturama vai anulējama atļauja atļaujas laukuma jūrā izmantošanai šo noteikumu 1.1.apakšpunktā minētajām darbībām.

Jūras vides aizsardzības un pārvaldības likums nosaka, ka pirms Ministru kabinets izsniedz atļauju vai licenci jūras izmantošanai, tas ar ikreizēju rīkojumu nosaka konkrētu jūras teritoriju šā likuma 19.panta otrās daļas 4.punktā noteikto darbību veikšanai, ņemot vērā arī šā likuma 14.panta nosacījumus. Tiesības izmantot atļaujas vai licences laukumu jūrā iegūst persona, kura uzvarējusi konkursā par tiesībām izmantot atļaujas vai licences laukumu jūrā. Elektroenerģijas tirgus likuma 22.pants nosaka, ka ražošanas jaudu palielināšanai vai jaunu ražošanas iekārtu ieviešanai nepieciešama Ekonomikas ministrijas atļauja. Atļaujas izsniegšanas, anulēšanas un derīguma termiņa pagarināšanas kārtību nosaka Ministru kabinets. Saskaņā ar Elektroenerģijas tirgus likuma 22.pantu 2006.gada 29.augustā tika pieņemti Ministru kabineta noteikumi Nr.695 „Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai”, kas noteica, ka iesniedzējs aizpilda iesniegumu atļaujas saņemšanai elektroenerģijas ražošanas jaudu palielināšanai vai jaunu ražošanas iekārtu ieviešanai un iesniegumam pievieno iesniedzēja komersanta reģistrācijas apliecības kopiju, kā arī elektroenerģijas sistēmas operatora atzinumu par tehniskajām iespējām uzņemt saražoto elektroenerģiju sistēmā, kurai paredzēts pieslēgt palielināto vai jauno elektroenerģijas ražošanas jaudu. Lai Ekonomikas ministrija saskaņā ar minētajiem noteikumiem pieņemtu lēmumu par atļaujas izsniegšanu Latvijas Republikas teritoriālajā jūrā, šāda lēmuma pieņemšanai nebija nepieciešams saskaņojums ar citām ministrijām. 2008.gada beigās un 2009.gada sākumā Ekonomikas ministrija izdeva vairākas atļaujas elektroenerģijas ražošanas iekārtu ieviešanai jūrā:* 1. 2006.gada 11.decembrī izdeva atļauju Nr.2540-09-246 , ar kuru SIA „FCM” tika atļauts uzsākt elektroenerģijas ražošanas iekārtas ieviešanu ar kopējo jaudu 200 MW Latvijas Republikas Baltijas jūras Rietumu piekrastes kontinentālajā šelfā, teritorijā no Kolkas līdz Papei, attālumos no 1 km līdz 30 km no krasta līnijas;
	2. 2008.gada 9.decembrī izdeva atļauju Nr.1-6.1.-240, ar kuru SIA „JK Energy” tika atļauts uzsākt elektroenerģijas ražošanas iekārtas ieviešanu ar kopējo jaudu 900 MW Latvijas Republikas teritoriālo ūdeņu (Baltijas jūra) teritorijā, ko ierobežo sekojošas koordinātas: Ziemeļu stūris 56.52.0 Z un 20.54.0 A; Ziemeļrietumu stūris: 56.51.0 Z un 21.02.0 A; Dienvidrietumu stūris: 56.36.0 Z un 20.51.0 A; Dienvidaustrumu stūris: 56.36.0 Z un 21.00.0 A;
	3. 2008.gada 15.decembrī izdeva atļauju Nr.1-6.1.-246, ar kuru SIA „Baltijas Jūras Vēja enerģijas terminālis” tika atļauts uzsākt elektroenerģijas ražošanas iekārtas ieviešanu ar kopējo jaudu 75 MW Latvijas Republikas teritoriālo ūdeņu (Baltijas jūra) teritorijā, ko ierobežo sekojošas koordinātas: 1.stūru punkts – 57º12´Z un 21º02´A; 2.stūru punkts - 57º12´Z un 21º10´A; 3.stūru punkts - 57º06´Z un 21º10´A; 4.stūru punkts - 57º06´Z un 21º02´A;
	4. 2009.gada 18.maijā izdeva atļauju Nr.1-6.1-364, ar kuru SIA „Baltic Wind Park” tika atļauts uzsākt elektroenerģijas ražošanas iekārtas ieviešanu Latvijas Republikas teritoriālajā jūrā un ekskluzīvajā ekonomiskajā zonā (Baltijas jūra), ko ierobežot sekojošas koordinātas: Poligoni

|  |  |
| --- | --- |
| V1 | V2 |
| 1.56049’02.562’’N 20037’09.040”E | 1. 57005’10.715’’N 20059’43.624”E |
| 2.56059’57.170’’N 20035’15.367”E | 2. 57009’17.924’’N 21009’51.915”E |
| 3.57000’02.067’’N 20030’01.270”E | 3. 57011’19.049’’N 21005’13.755”E |
| 4.56049’04.203’’N 20030’04.262”E | 4. 57007’52.404’’N 20056’34.844”E |
| V3 | V4 |
| 1. 56058’55.971’’N 21005’21.587”E | 1. 56049’11.291’’N 20049’06.474”E |
| 2. 57000’44.786’’N 21002’50.991”E | 2. 56049’10.349’’N 20055’11.618”E |
| 3. 57004’06.802’’N 21009’23.406”E | 3. 56054’56.865’’N 20057’15.216”E |
| 4. 57002’40.462’’N 21012’22.026”E | 4. 56056’40.761’’N 20053’18.618”E |
| V5 | V6 |
| 1. 56039’03.248’’N 20052’00.858”E | 1. 56029’44.911’’N 20039’30.595”E |
| 2. 56039’04.401’’N 20045’18.911”E | 2. 56027’49.395’’N 20030’21.108”E |
| 3. 56036’11.215’’N 20039’22.311”E | 3. 56032’54.699’’N 20034’46.100”E |
| 4. 56036’12.465’’N 20052’21.793”E | 4. 56033’27.775’’N 20039’35.277”E |
| V7 | V8 |
| 1. 56021’43.482’’N 20049’00.422”E | 1. 56015’12.077’’N 20041’48.649”E |
| 2. 56017’17.591’’N 20047’37.050”E | 2. 56015’11.662’’N 20047’02.838”E |
| 3. 56018’04.058’’N 20041’22.102”E | 3. 56010’07.552’’N 20044’53.503”E |
| 4. 56023’19.098’’N 20045’04.237”E | 4. 56010’03.300’’N 20042’35.382”E |

Saskaņā ar iepriekš minētajiem Ministru kabineta 2006.gada 29.augusta noteikumiem Nr. 695 “Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai” bija iespējams izsniegt vairākas elektroenerģijas ražošanas iekārtu ieviešanas atļaujas vai elektroenerģijas ražošanas jaudu palielināšanas atļaujas uz vienu teritoriju. Izšķiroša bija zemes īpašnieka izteiktā griba slēgt līgumu par elektrostacijas atrašanos uz sev piederošas zemes. 2009.gadā SIA “Baltic Wind Park” un SIA “JK Energy” iesniedza Ekonomikas ministrijā iesniegumus ar lūgumu virzīt izskatīšanai Ministru kabinetā lēmuma pieņemšanu par atļauju izsniegšanu jūras teritoriju izpētei un vēja elektrostaciju būvniecībai. Ekonomikas ministrija sagatavoja Ministru kabineta rīkojuma projektus, kas paredzēja atļaujas izsniegšanu minētajiem komersantiem izpētes veikšanai un vēja elektrostaciju būvniecībai jūrā. 2010.gada 18.novembrī stājās spēkā Jūras vides aizsardzības un pārvaldības likums, kas paredz atļaujas izsniegšanu izpētei un elektroenerģijas ražošanas iekārtu būvniecībai jūrā konkursa kārtībā. Lēmumu par atļaujas izsniegšanu, pamatojoties uz konkursa rezultātiem, pieņem Ministru kabinets. Publiskajās tiesībās pastāv vispārējs tiesību princips, kas paredz, ka tiesību normām ir tūlītējs spēks. Tiesiskās attiecības (juridiskie fakti), kas nodibinājušās agrākai tiesību normai spēkā esot, bet turpinās pēc jaunās tiesību normas spēkā stāšanās (ievadītie jeb turpinātie apstākļi), no attiecīgās tiesību normas spēkā stāšanās brīža pakļaujas šai normai – intertemporālā tiesību piemērošana, ja vien nepastāv likumā noteikti izņēmuma gadījumi. Jaunākā tiesību norma ir piemērojama neatkarīgi no tā, vai tā ietver nelabvēlīgāku regulējumu kā iepriekšējā tiesību norma vai nē.Spēku zaudējusi tiesību norma var tikt piemērota situācijā, kurā persona jau ir ieguvusi noteiktas tiesības un tiesiskās sekas ir notikušas un beigušās iepriekšējās tiesību normas spēkā esamības laikā. Šādā situācijā jaunās tiesību normas piemērošana nozīmētu to piemērot ar atpakaļejošu spēku, kas pieļaujams tikai izņēmuma gadījumā. Šajā gadījumā komersanti tiesības izmantot jūru nav ieguvuši un tiesiskās sekas nav notikušas. Likumdevējs nav arī noteicis izņēmuma gadījumu attiecībā uz šiem komersantiem piešķiramajām tiesībām.Ekonomikas ministrija 2010.gadā izstrādāja rīcības plānu atjaunojamo energoresursu jomā, iesniedzot Ministru kabinetā Informatīvo ziņojumu *“Latvijas Republikas Rīcība atjaunojamās enerģijas jomā Eiropas Parlamenta un Padomes 2009. gada 23. aprīļa direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK ieviešanai līdz 2020.gadam”,* kurir noteikts, ka prognozētais kopējais ieguvums no vēja elektrostacijām jūrā 2020. gadā ir 180MW; Valsts pagaidām nav plānojusi ļaut attīstīt vēja elektrostacijas jūrā ļaut ar lielāku jaudu, jo jaudu, kāda kopsummā ir izdota ar Ekonomikas ministrijas atļaujām elektroenerģijas ražošanas iekārtu ieviešanai jūrā pārvades tīkls nevar uzņemt un šādu jaudu nevarēs uzņemt arī pēc Kurzemes loka - 330kV līnijas Kurzemē – izbūves.Lai kontrolētu elektroenerģijas tīklā nodotās elektroenerģijas daudzumu, uzstādāmo elektroenerģijas jaudu jūrā jāregulē valstij. Saskaņā ar Latvijas Republikas valsts robežas likuma 1.panta 1. un 9.punktu valsts robeža ir nepārtraukta un noslēgta līnija un ar šo līniju sakrītoša vertikāla virsma, kas Latvijas Republikas sauszemes un ūdeņu teritoriju, zemes dzīles un gaisa telpu norobežo no kaimiņvalstīm un no Latvijas Republikas ekskluzīvās ekonomiskās zonas Baltijas jūrā; Latvijas Republikas teritoriālā jūra ir Baltijas jūras ūdeņi 12 jūras jūdžu platumā, skaitot no bāzes līnijas, ja starptautiskajos līgumos nav noteikts citādi. Baltijas jūras Rīgas jūras līča ūdeņi no bāzes līnijas līdz valsts robežai, kas noteikta saskaņā ar Latvijas Republikas un Igaunijas Republikas 1996.gada 12.jūlija līgumu par jūras robežas noteikšanu Rīgas jūras līcī, Irbes šaurumā un Baltijas jūrā. Saskaņā ar 1982.gada Jūras tiesību konvenciju piekrastes valstij ekskluzīvajā ekonomiskajā zonā ir suverēnas tiesības izpētīt un izmantot, saglabāt un rīkoties ar dabas resursiem, kā dzīvajiem, tā arī nedzīvajiem, ūdeņos, kas sedz jūras dibenu, jūras dibenā un tās dzīlēs, un attiecībā uz citām darbībām zonas ekonomiskajā izpētē un ieguvē, tādām kā ūdens, straumju un vēja enerģijas ieguve; jurisdikcija attiecībā uz mākslīgo salu, iekārtu un būvju izveidošanu un izmantošanu, jūras zinātnisko izpēti (..). Ievērojot minēto regulējumu Latvijas Republikai kā publisko tiesību juridiskai personai ir suverēnas tiesības vēja elektrostaciju būvniecību jūrā veikt, deleģēt vai ļaut veikt citiem.Jūras vides aizsardzības un pārvaldības likuma 14.pants nosaka, ka, lai veicinātu jūras ilgtspējīgu izmantošanu, jūras telpiskajā plānošanas procesā piemēro ekosistēmas pieeju, ievēro vides aizsardzības un teritorijas attīstības plānošanas principus, kā arī ņem vērā Eiropas Komisijas ieteiktos un Baltijas jūras reģiona valstu kopīgi izstrādātos vienotos jūras telpiskās plānošanas principus; informāciju par jūras vides stāvokli un tā izmaiņu tendencēm; īpaši aizsargājamās dabas teritorijas piekrastē, aizsargājamās jūras teritorijas, kā arī atbildoši normatīvajiem aktiem noteiktās aizsargjoslas, tādējādi nodrošinot bioloģiskās daudzveidības saglabāšanu un jūras ekosistēmas ekonomisko un rekreatīvo kapacitāti Baltijas jūras reģionā. Ievērojot noteikto, valstij ir pienākums saskaņoti plānot jūras teritorijas izmantošanu, veikt tajā izpēti un ļaut veikt jūrā darbības, neradot kaitējumu jūras ekosistēmai.Šobrīd nav veikta izpēte jūrā, lai secinātu, kur būtu nosakāmi laukumi vēja elektrostaciju būvniecībai. Izvērtējot visus argumentus, Ekonomikas ministrija secināja, ka ir lietderīgi uzdot elektroenerģijas Pārvades sistēmas operatoram veikt izpēti Ministru kabineta noteiktajos izpētes laukumos vēja elektrostaciju attīstībai, lai iegūtu publiski pieejamus datus par izpētes laukumu un tālāk jau detalizētākus datus par konkursam izsludināmo atļaujas laukumu. Aizsardzības ministrija, Ekonomikas ministrija, Vides ministrija, Reģionālās attīstības un pašvaldību lietu ministrija, Zemkopības ministrija, Iekšlietu ministrija un VAS „Latvijas Jūras administrācija” 2010.gada 6.septembrī parakstīja savstarpēju starpresoru vienošanos Nr.1 „Par informācijas apmaiņu par saimnieciskās darbības aprobežojumiem Latvijas Republikas teritoriālās jūras un ekskluzīvās ekonomiskās zonas izmantošanā, kuras 5.punkts paredz, ka starpresoru vienošanās puses vienojas par ierosinātā laukuma izmantošanu, aicinot uz sanāksmi visas starpresoru vienošanās puses. Noteikumu projekta 1.pielikumā noteiktie atļaujas laukumi ir saskaņoti starpresoru vienošanās noteiktajā kārtībā ar augstākminētajām institūcijām. Izvērtējot, piemēram Dānijas pieredzi, Ekonomikas ministrija prognozē, ka elektroenerģijas Pārvades sistēmas operators (turpmāk – PSO) jūrā veiktās priekšpizpētes izmaksas varētu būt 2 milj. LVL, ievērojot to, ka izpēti varēs sākt 2012.gadā. Tādējādi izmaksas rēķinātas apmēram 1 milj. LVL gadā. Šāds aprēķins veikts, ievērojot prognozēto elektroenerģijas gala patēriņu 2011.gadā – 7TWh - dalot ar plānotajām priekšizpētes izmaksām – 1 milj. LVL gadā. Ietekme uz gala tarifu pie šādiem izdevumiem ir 0,000144 LVL uz kWh. Ja izpēti būs iespējams sākt jau 2011.gadā, ietekme uz gala tarifu būs vēl mazāka. Saskaņā ar Ekonomikas ministrijas elektroenerģijas patēriņa prognozi, elektroenerģijas patēriņš turpmākajos gados pieaugs, tādējādi, elektroenerģijas Pārvades sistēmas operatora veiktās izpētes izmaksas uz elektroenerģijas gala tarifu atstās nenozīmīgu iespaidu. PSO veiktā priekšizpēte nodrošinās ticamus, visaptverošus, publiski pieejamus datus par visu izpētes teritoriju. Turpretī, ja izpēti veiktu komersanti savās izvēlētajā teritorijās, tad dati, lai gan nodoti valstij, var nebūt publiski pieejami. Pēc komersantu veiktās izpētes nav iespējams sludināt konkursu vēja elektrostaciju būvniecībai, jo tiktu aizskartas komersantu, kas veikuši izpēti, intereses un komersanti var zaudēt savus ieguldītos līdzekļus, ja konkursā uzvar cits komersants. Ja konkurss tiktu rīkots izpētei un tai sekojošai būvniecībai, komersanta iegūtie dati varētu nebūt publiski pieejami, jo komersantam jebkurā brīdī ir tiesības noteikt informācijai, ko tas ieguvis, apkopojis, apstrādājis, komercnoslēpuma statusu. Šobrīd tikai likums „Par zemes dzīlēm” nosaka, ka komersanta iegūtie dati par zemes dzīlēm ir jānodod bez maksas valstij VSIA „Valsts ģeoloģijas un meteoroloģijas centrs” personā. Taču arī centrs ar šiem datiem var rīkoties tikai Informācijas atklātības likuma regulējuma ietvaros.  |
| 3. | Saistītie politikas ietekmes novērtējumi un pētījumi | Konkrētas jūras teritorijas izmantošanas noteikšana vēja elektrostaciju būvniecībai būs atkarīga ne tikai no elektroenerģijas Pārvades sistēmas operatora veiktā pētījuma, bet arī no uz Jūras vides aizsardzības un pārvaldības likuma pamata veikto jūras vides monitoringa un pasākumu programmas laba jūras vides stāvokļa panākšanai.  |
| 4. | Tiesiskā regulējuma mērķis un būtība | Ar Ministru kabineta noteikumu projektu tiek noteikti izpētes laukumi jūrā, kur elektroenerģijas Pārvades sistēmas operatoram ir pienākums veikt izpēti un, ievērojot iegūtos datus secināt konkrētu jūras teritoriju vēja elektrostaciju būvniecībai konkursa kārtībā.Noteikumu projekts nosaka kārtību, kādā elektroenerģijas Pārvades sistēmas operators (PSO) veic izpēti atļaujas laukumā, kādus datus iegūst. PSO izpētes laukumā pēta putnu migrācijas ceļu, zivju nārsta vietas, kuģu satiksmi, jūras dziļumu, veic vēja mērījumus, ģeotehnisko izpēti, trokšņu mērījumus zem ūdens utt. Ievērojot ģeoloģiskās izpētes izmaksas, PSO ģeoloģisko izpēti veic teritorijā, kura ir izpētīta kā iespējama vēja elektrostacijas būvniecībai. PSO iegūtie dati ir publiski pieejami. Pēc PSO veiktās izpētes Ekonomikas ministrija izsludina konkursu jūras izmantošanai vēja elektrostacijas būvniecībai. Noteikumu projekts nosaka konkursa izsludināšanas kārtību un termiņus.Noteikumu projekts regulē konkursa komisijas, kuras sastāvā ir 7 pārstāvji – 3 no Ekonomikas ministrijas, 1 no Vides aizsardzības un reģionālās attīstības ministrijas, 1 no Finanšu ministrijas, 2 Pārvades sistēmas operatora pārstāvji, darbību, lēmumu pieņemšanas kārtību, komersantu saziņu ar konkursa komisiju.Noteikumu projekts reglamentē konkursa atlases prasības, nosakot, ka Konkursa pretendentu atbilstību kvalifikācijas prasībām vērtē konkursa komisija. Noteikumi nosaka pretendentiem izvirzītās kvalifikācijas atlases prasības, kuras vērtē konkursa komisija. Būtiskākās prasības, ir, ka pret pretendentu nav ierosināta maksātnespējas procedūra, tā saimnieciskā darbība nav apturēta vai pārtraukta; pretendentam izvirzītas noteiktas pieredzes prasības; pretendents ir ieviesis Eiropas Parlamenta un Padomes 2001.gada 19.marta Regulu (EK) Nr.[761/2001](http://eur-lex.europa.eu/LexUriServ/LexUriServ.do?uri=CELEX:32001R0761:LV:HTML), ar ko organizācijām atļauj brīvprātīgi piedalīties Kopienas vides vadības un audita sistēmā (EMAS), vai standartu LVS EN ISO 14001 : 2005/AC:2009 "Vides pārvaldības sistēmas – Prasības vadlīniju pielietošanai (ISO 14001:2004/Cor 1:2009)", par ko pievieno apliecinošu dokumentu.**Atlases prasībās norādītā informācija nav precizējama.** Lai apliecinātu pretendenta atbilstību pretendentu atlases kritērijiem, pretendents kopā ar pretendenta pieteikumu iesniedz noteiktus dokumentus, kas apliecina kvalifikācijas prasībās norādītos faktus. Šajā nodaļā minētajos punktos noteiktie dokumenti ir jāizpilda vismaz vienam no personālsabiedrības biedriem, ja pretendents ir personālsabiedrība, ja vien šajos noteikumos nav noteikts citādi. Tiek definētas prasības konkursa pretendentu pieteikumiem – dokumenti tiek iesniegti latviešu valodā. Ja dokuments ir svešvalodā tam pievieno notariālu apliecinātu tulkojumu valsts valodā. Ir noteikts, ka konkursa pretendentam ir pienākums iesniegt pilnvaras oriģinālus, ja komersantu pārstāv persona uz pilnvaras pamata. Ja kāds no prasītajiem un pievienotajiem dokumentiem tiek iesniegts svešvalodā bez notariāli apliecināta tulkojuma valsts valodā, komisija uzskata, ka šāds dokuments nav iesniegts. Noteikumu projekts paredz, ka komisija 60 dienu laikā izvērtē konkursa pretendentu pieteikumus pēc atlases kritērijiem. Ja konkursa pretendenti atbilst atlases kritērijiem, konkursa komisija ne ilgāk kā 20 dienu laikā izvērtē pretendentu pieteikumus pēc to piedāvātās elektroenerģijas pārdošanas piemaksas apmēra.Konkursa komisijai pēc saviem ieskatiem ir tiesības piesaistīt ekspertus ar padomdevēja tiesībām. Konkursa komisija lūdz konkursa pretendentiem precizēt vai papildināt informāciju, kas ir iesniegta, izņemot noteikumu projektā noteiktos gadījumus. Konkursa komisijas darbu tehniski nodrošina Ekonomikas ministrija. Noteikumu projekts nosaka pretendentu pieteikumu atvēršanas kārtību. Tiek noteikta rīcība, ja konkurss tiek atzīts par nenotikušu, kā arī, kādos gadījumos konkurss ir uzskatāms par nenotikušu. Noteikumu projekts nosaka atļaujas izsniegšanas kārtību, atļaujā norādāmo informāciju. Tiek noteikta ekspluatācijas atļaujas izsniegšanas kārtība. Noteikumu projekts paredz, ka bez speciālas atļaujas izsniedzēja rakstiskas piekrišanas komersants, kas saņēmis atļauju jūras izmantošanai vēja elektrostacijas būvniecībai, nav tiesīgs nodot, pārdot, dāvināt vai kā citādi atsavināt citai personai tai piešķirtās tiesības veikt vēja elektrostacijas būvniecību un ekspluatāciju, kā arī sabiedrību apvienošanas procesā būt pievienojamā sabiedrība, pārveidošanas procesā pārveidojamā sabiedrība vai sadalīšanas gadījumā nodot savas tiesības un saistības citai sabiedrībai bez atļaujas jūras izmantošanai vēja elektrostacijas būvniecībai izsniedzēja rakstiskas piekrišanas. |
| 5. | Projekta izstrādē iesaistītās institūcijas | Vēja enerģijas asociācija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti - vēja elektrostaciju jūrā potenciālie attīstītāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Tiek papildinātas elektroenerģijas Pārvades sistēmas operatora funkcijas.  |
| 3. | Tiesiskā regulējuma finansiālā ietekme | Noteikumu projektā ir paredzēta neatmaksājama konkursa dalības maksa 1500 LVL apmērā. Ievērojot to, ka nav iespējams paredzēt konkursa pretendentu skaitu, nav arī iespējams noteikt kāds būs ieņēmums no neatmaksājamas konkursa dalības maksas. Turklāt, šāds maksājums valsts budžetā varētu būt ne ātrāk kā 2015.gadā. |
| 4. | Tiesiskā regulējuma nefinansiālā ietekme | Projekts nosaka kārtību kādā komersanti, kas vēlas būvēt vēja elektrostacijas jūrā, varēs uz šādām tiesībām pretendēt. Tiek noteikti atlases prasības un pienākumi, lai iegūtu tiesības jūrā būvēt vēja elektrostaciju. Ievērojot noteikto konkursa procedūru, visiem komersantiem būs vienlīdzīgas iespējas pretendēt uz atļaujas saņemšanu jūras izmantošanai vēja elektrostacijas būvniecībai.  |
| 5. | Administratīvās procedūras raksturojums | Lai iegūtu atļauju jūras izmantošanai vēja elektrostaciju būvniecībai, komersantiem būs pienākums iesniegt noteikumos noteiktus dokumentus, lai kvalificētos atlases konkursā. Komersantu iesniegtos dokumentus izvērtēs speciāli izveidota konkursa komisija, kura varēs lūgt komersantam iesniegumu precizēt vai papildināt, ja tas būs nepieciešams.  |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

**III. Projekts šo jomu neskar.**

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ekonomikas ministrijai ir nepieciešams līdz 30.augustam izstrādāt prasības attiecībā uz būvju ierīkošanu, būvniecību jūrā un to ekspluatāciju, kā arī prasības attiecībā uz to nojaukšanu vai demontāžu pēc darbības pilnīgas pabeigšanas.  |
| 2. | Cita informācija | Pieņemot šo noteikumu projektu tiktu regulēta atļaujas izsniegšana vēja elektrostaciju būvniecībai jūrā un tās ekspluatācijai, kas līdz šim netika regulēts nevienā normatīvajā aktā.  |

**V. Projekts šo jomu neskar.**

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Visa noteikumu projekta izstrādes gaitā par plānoto regulējumu ir informēta Vēja enerģijas asociācija un komersanti, kuriem ir interese attīstīt vēja elektrostaciju jūrā.  |
| 2. | Sabiedrības līdzdalība projekta izstrādē  | Vēja enerģijas asociācija un komersanti ir izteikuši savu viedokli par plānoto regulējumu.  |
| 3. | Sabiedrības līdzdalības rezultāti  | Ekonomikas ministrija pēc iespējas ir ņēmusi vērā asociācijas un komersantu iebildumus.  |
| 4. | Saeimas un ekspertu līdzdalība | Projekts šo jomu neskar.  |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, elektroenerģijas Pārvades sistēmas operators |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks Ekonomikas ministrija un elektroenerģijas Pārvades sistēmas operators. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekta apstiprināšanas gadījumā netiek radītas jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Ekonomikas ministrs A.Kampars

Vīza: valsts sekretārs J.Pūce

24.05.2011. 13:05

2857

I.Ruško, 67013173

Ilze.rusko@em.gov.lv